**PALANGOS LOPŠELIO-DARŽELIO „ŽILVINAS“**

**VAIKO GEROVĖS KOMISIJOS 2022 M. VEIKLOS PLANAS**

**Prioritetas:**

Saugios ir palankios aplinkos kūrimas kiekvienam vaikui.

**Tikslai:**

 1. Organizuoti ir koordinuoti prevencinį darbą, saugios ir vaiko ugdymui(si) palankios aplinkos kūrimą, krizių valdymą, švietimo pagalbos teikimą bei švietimo programų pritaikymą vaikams, turintiems specialiųjų ugdymosi poreikių.

2. Reguliariai atlikti su vaiko gerove susijusių aspektų Mokykloje analizę ir, iškilus problemoms, laiku ir veiksmingai jas spręsti.

**Uždaviniai:**

1. Skatinti mokytojų ir pagalbos vaikui specialistų komandinį bendradarbiavimą, pritaikant švietimo programas vaikams, turintiems specialiųjų ugdymosi poreikių, sudarant individualios pagalbos vaikui planus, parenkant ugdymo(si) priemones, kuriant struktūrizuotą grupių aplinką ir kt.

2. Koordinuoti, inicijuoti prevencinių priemonių, padedančių ugdyti vaiko socialinius-emocinius gebėjimus, formuoti saugaus elgesio įpročius, puoselėti bendražmogiškąsias vertybes ir kt., įgyvendinimą Mokykloje.

3. Bendradarbiaujant su Mokyklos administracijos ir savivaldos atstovais, telkti bendruomenę pozityvaus mikroklimato kūrimui.

4. Teikti pagalbą, konsultacijas tėvams (globėjams), mokytojams, mokytojų padėjėjams, kitiems bendruomenės nariams aktualiais švietimo pagalbos, vaiko teisių apsaugos, prevencijos ir kitomis su vaiko gerove susijusiais klausimais.

|  |  |  |  |
| --- | --- | --- | --- |
| Veiklos sritis | Priemonės pavadinimas | Atsakingi asmenys | Vykdymo terminas |
| 1. Posėdžiai | 1.1. Vaikų, ugdomų pagal jiems sudarytas individualias ugdymo programas, 2021-2022 m. m. I-o pusmečio pasiekimai, programų tikslinimas.Specialiosios pedagoginės pagalbos vaikui teikimo 2021-2022 m. m. I-ą pusmetį efektyvumas. Pagalbos vaikui specialistų parengtų programų 2021-2022 m. m. II-am pusmečiui derinimas.Individualios pagalbos vaikui planų derinimas.Mokyklos vaiko gerovės komisijos darbo organizavimo tvarkos aprašo koregavimas.Prevencinių veiklų organizavimas 2022 metais. | R. Pėkienė,pagalbos vaikui specialistai,komisijos nariai  | Vasaris |
| 1.2. Individualių vaiko ugdymo programų 2021-2022 m. m. įgyvendinimo rezultatai.Specialiosios pedagoginės pagalbos vaikui teikimo 2021-2022 m. m. II-ą pusmetį efektyvumas, vaikų pasiekimų vertinimas.Specialiosios pedagoginės pagalbos poreikio vertinimas 2022-2023 m. m.Vaiko gerovės komisijos veiklos 2022 m. I-ą pusmetį rezultatyvumas, įgyvendintų prevencinių priemonių veiksmingumas. | R. Pėkienė,pagalbos vaikui specialistai, komisijos nariai | Gegužė  |
| 1.3. Pirminio vaikų specialiųjų ugdymosi poreikių, kylančių ugdymo(si) procese, vertinimų išvadų pateikimas.„Vaikų, turinčių kalbėjimo ir kalbos sutrikimų, vardinio sąrašo 2022-2023 m. m.“, „Specialiuosius ugdymosi poreikius turinčių vaikų vardinio sąrašo 2022-2023 m. m.“ ir „Vaikų, turinčių motorinio vystymosi ir judesio ir padėties sutrikimų, vardinio sąrašo 2022-2023 m. m.“ sudarymas ir derinimas.Specialiojo ugdymo teikimo organizavimas Mokykloje (pagalbos vaikui specialistų krūvių pasiskirstymai, grafikų derinimai, programų vaikams pritaikomumas ir kt.). | R. Pėkienė,pagalbos vaikui specialistai, komisijos nariai | Rugsėjis  |
| 1.4. Individualių vaiko ugdymo programų 2022-2023 m. m. sudarymas.Individualios pagalbos vaikui planų derinimas. Ugdytinių adaptacijos Mokykloje vertinimas, problemų indentifikavimas, priemonių numatymas.Saugios ir vaiko poreikiams pritaikytos aplinkos kūrimas Mokykloje (struktūrizuota aplinka autistiško spektro sutrikimus turintiems vaikams; erdvės vaikų atsipalaidavimui, ramybei, poilsiui; fiziškai saugi aplinka ir kt.): vertinimo, atlikto grupėse, analizė, pasiūlymų teikimas išryškėjus problemoms.  | R. Pėkienė,pagalbos vaikui specialistai, komisijos nariai | Spalis  |
| 1.5. Vaiko gerovės komisijos 2022 m. veiklos analizė: įgyvendintų priemonių veiksmingumas, prioritetų, tikslų ir uždavinių numatymas 2023 m.Inovacijų prevencijos srityje apžvalga. | R. Pėkienė, komisijos nariai | Gruodis  |
| 2. Įtraukusis ugdymas | 2.1. Pirminis arba pakartotinis vaikų specialiųjų ugdymosi poreikių, kylančių ugdymo(si) procese įvertinimas, gavus tėvų (globėjų) sutikimą. Dokumentacijos ruošimas vaikų vertinimui Palangos švietimo pagalbos tarnyboje. Pagalbos gavėjų sąrašų tikslinimas, pildymas.  | Pagalbos vaikui specialistai | Esant poreikiui |
| 2.2. Konkrečių vaikų atvejų svarstymas, aptarimai su tėvais (globėjais) dėl ugdymo(si) turinio, pagalbos vaikui teikimo formų ir būdų. Pagalbos planų sudarymas, pildymas. | R. Pėkienė,pagalbos vaikui specialistai | Rugsėjis, esant poreikiui |
| 2.3. Tėvų (globėjų) informavimas apie specialiųjų ugdymo(si) poreikių turinčių vaikų pasiekimus, sunkumus, darbo tęstinumą individualių konsultacijų, pokalbių telefonu metu, susirašinėjant žinutėmis, el. laiškais ir kt. | Pagalbos vaikui specialistai | Esant poreikiui |
| 2.4. Bendravimas ir bendradarbiavimas su ikimokyklinio, priešmokyklinio ugdymo mokytojais, meninio ugdymo mokytojais, kitais pagalbos vaikui specialistais, tariantis dėl pagalbos teikimo vaikui būdų ir formų, pasiekimų vertinimo, aplinkos ir priemonių pritaikymo, programų, planų sudarymo ir įgyvendinimo, įvairių problemų, susijusių su vaiko elgesio modeliavimu, individualių poreikių tenkinimu ir kt., sprendimo.  | R. Pėkienė, pagalbos vaikui specialistai | Esant poreikiui |
| 2.5. Bendradarbiavimas su Palangos švietimo pagalbos tarnybos specialistais, vertinant vaikų specialiuosius ugdymosi poreikius, konsultuojantis specialiosios pedagoginės pagalbos teikimo klausimais, bei Vilniaus vaiko raidos centro specialistais, teikiant vaikų charakteristikas, ruošiantis tyrimams ligoninėje, analizuojant rekomendacijas. | R. Pėkienė,pagalbos vaikui specialistai | Esant poreikiui |
| 2.6. Bendradarbiavimas su savivaldybės administracijos Vaiko gerovės komisija, tarpinstitucinio bendradarbiavimo koordinatoriumi, teritorine policijos įstaiga, Valstybės vaiko teisių apsaugos ir įvaikinimo tarnyba, švietimo, socialinių paslaugų, sveikatos priežiūros įstaigomis ir kt., svarstant konkretaus vaiko atvejį. | R. Pėkienė, komisijos nariai | Esant poreikiui |
| 2.7. Socialinė akcija „Po mėlyna saule“ Mokyklos vaikams, skirta Tarptautinei autizmo supratimo dienai paminėti. | D. Budgenaitė,L. Butlerienė | Balandis |
| 2.8. Edukacinės valandėlės „Pažink mane“ Mokyklos vaikams, skirtos Tarptautinei žmonių su negalia dienai paminėti. Vaikų iš įvairių grupių sutelkimas bendriems žaidimams su neįgaliais vaikais salėje, lauke „Kartu mes galime daug“. | D. Budgenaitė,L. Butlerienė | Gruodis |
| 3. Socialinis-emocinis ugdymas, prevencinių programų įgyvendinimas | 3.1. Prevencinių programų integravimas į ikimokyklinio ir priešmokyklinio ugdymo grupių veiklos planus: „Alkoholio, tabako ir kitų psichiką veikiančių medžiagų vartojimo prevencija“, „Gyvenimo įgūdžių ugdymas“, „Priešmokyklinio amžiaus vaikų sveikos gyvensenos ugdymas“. | R. Pėkienė,ikimokyklinio ir priešmokyklinio ugdymo mokytojai | Sausis-gruodis |
| 3.2. Edukacinis užsiėmimas su Palangos viešosios policijos skyriaus prevencijos poskyrio pareigūnais „Aš saugus“ priešmokyklinio ugdymo grupėse. | R. Pėkienė,priešmokyklinio ugdymo mokytojai | Balandis  |
| 3.3. Vaikų kūrybinis pleneras „Draugų pieva“ Mokyklos kieme: draugų portretų kūrimas panaudojant gamtinę medžiagą, skirtas Tarptautinei vaikų gynimo dienai paminėti. | M. Abaravičiutė, R. Korsakienė | Birželis  |
| 3.4. Edukacinio užsiėmimo su Palangos priešgaisrinės tarnybos pareigūnais „Su ugnimi būk atsargus – saugok gamtą ir namus“ organizavimas priešmokyklinio ugdymo grupėse. | R. Pėkienė,priešmokyklinio ugdymo mokytojai | Spalis  |
| 3.5. Pasaulinės tolerancijos dienos paminėjimas ikimokyklinio ir priešmokyklinio ugdymo grupėse, kuriant Tolerancijos simbolį, stebint ir aptariant socialinius filmukus. | R. Pėkienė, R. Nenartėnienė,J. Anužienė | Lapkritis |
| 3.6. Teminė socialinio-emocinio ugdymo savaitė „Susidraugauk su savo emocijomis“ ikimokyklinio ir priešmokyklinio ugdymo grupėse. Akcija „Gerą draugą aš turiu“ Mokyklos bendruomenei: daugystės juostos kūrimas iš draugų portretų“ | M. Abaravičiutė, R. Korsakienė | Lapkritis  |
| 4. Smurtas ir patyčios | 4.1. Smurto ir patyčių situacijos Mokykloje stebėjimas, renkant, analizuojant iš mokytojų, tėvų (globėjų), kitų darbuotojų gautą informaciją, apibendrinant gautus rezultatus. | R. Pėkienė,R. Nenartėnienė  | Sausis-gruodis  |
| 4.2. Veiksmų plano rengimas, gavus informaciją apie smurto ir patyčių atvejus.  | R. Pėkienė, komisijos nariai | Esant poreikiui |
| 4.3. Teminė savaitė „Veiksmo savaitė BE PATYČIŲ“ priešmokyklinio ugdymo grupėse „Uosiukai“ ir „Berželiai“ bei ikimokyklinio ugdymo grupėse „Ąžuoliukai“ ir „Žuvytės“. Respublikinės kampanijos „Be patyčių“ (iniciatorius „Vaikų linija“) metodinių rekomendacijų integravimas į ugdymo turinį. | R. Pėkienė,ikimokyklinio ir priešmokyklinio ugdymo mokytojai | Kovas  |
| 5. Krizių valdymas | 5.1. Krizės valdymo priemonių organizavimas, įvykus netikėtam ir/ar pavojingam įvykiui, sutrikdančiam įprastą Mokyklos bendruomenės ar atskirų jos narių veiklą. | R. Pėkienė, komisijos nariai | Esant poreikiui |
| 6. Mokyklos pozityvaus mikroklimato kūrimas | 6.1. Apskritas diskusijų stalas „Mokyklos pozityvaus mikroklimato stiprinimo galimybės“: problemų identifikavimas, pasiūlymų teikimas (dalyviai – vaiko gerovės komisijos, Mokyklos tarybos, darbo tarybos nariai, administracijos atstovai).  | R. Pėkienė  | Kovas  |
| 6.2. Bendradarbiavimas su Mokyklos administracija, savivalda organizuojant bendruomenės susibūrimus įvairių progų metu. | Komisijos nariai | Esant poreikiui |
| 7. Mokyklos bendruomenės švietimas | 7.1. Darbo su specialiųjų ugdymosi poreikių turinčiais vaikais specifika – pagalbos vaikui specialistų konsultacija mokytojų padėjėjams. | R. Pėkienė, D. Budgenaitė, L. Butlerienė | Vasaris, esant poreikiui  |
| 7.2. Tėvų (globėjų) švietimas pozityvios tėvystės įgūdžių ugdymo(si) klausimais Mokyklos interneto svetainėje. | Komisijos nariai  | Sausis-gruodis |
| 7.3. Informacijos apie socialinėse platformose organizuojamas paskaitas, kvalifikacinius renginius vaiko teisių apsaugos, prevencijos, socialinių ir emocinių kompetencijų ugdymo, kitomis su vaiko gerove susijusiomis temomis teikimas Mokyklos bendruomenei. | Komisijos nariai  | Sausis-gruodis |
| 7.4. Bendradarbiavimas su Palangos švietimo pagalbos tarnyba, Palangos miesto savivaldybės visuomenės sveikatos biuru bendruomenės švietimo klausimais. | Komisijos nariai  | Sausis-gruodis |